Itm te ramen eenen peys ende zoene vanden dootslaghe geschiet
bij goirde lenairts inden psoon arnds wilen mertens saligher
gedachten sijn de vors goird ter eenre ende jan mertens
brueder svoirs wilen arnds ter ande zijden bij raide en
onderwijse van henren maghen ende vrienden in wedzijde
dair toe genomen overcomen ende eens worden der poenten en
vorwerden hier na volgen die zij elc den anden op lantsoene
gelooft hebben tonderhouden Inden yersten sall de vors goird
ter eeren goids bynnen xl daghen naistcomen voe de ziele
des aflivighen vercrigen tgebet van iii cloestn ende
dairaff den voirs janne doen blijcken alsoe dats hem genoech
moege zijn It dat bii bynnen den selven tijde sal doen maken
ende setten op tgraff des vors afflivighen een temelic ysen
cruce vier voeten hoghe behoirlic gemaict ter nemorien
ende gedenckenissen des vors aflivighen It dat de voirs
goird bynnen den voirs tijde van veertich daghen stellen sall
opten wissel der stad van loeven de some van tseventich
gulden te dertich plc brabants tstuck om die soemen yerst
sall konnen beleeght te worden aen lijfrenten den pening x
ten live goirts ende jans mertens gebrueden sonen des vors
dair inne de voirs goird dien de soene toebehoirt
aflivighen
he
theffen sall ende de jairlijcsche rinte dairaf voerschinende
tot dat de voirs goird oft bij zijnder aflivicheit de voirs
jan zijn brueder tot zijnen daghen comen sall zijn sal
van jaire te jaire voirts ter lijfrenten aengeleeght worden
Met condicien dat de vors goird oft zijns gebreken jan
zijn brueder tot zijnen daghen als voe gecomen zijnde de
zoene hielde ende koese dat he de voirs lijfrenten met
allen verschenenen pachten volghen ende toebehoiren sullen
en oft hij die veede koest ende de zoene niet houden en woude
dat dan de voirs lijfrenten met allen pfijten en verschenen
pachten volgen souden ende toebehoiren den psonen des vors
goirds borghen hier na volgende It so verre den voirs
janne mertens dairaen den voetval nu geschied de vors
peninnghe opten wissel staende geliefde te trecken dat hij dat
de
sall moegen doen op goede caucie van te voldoene t
vorwerden hier inne beccrepen Hier aff zijn borghen des
vors goirds ind jan lenairts zijn brueder woenende te
loven joul hubrecht lints sone jans en arnd de kersmakere
soen wile willems beide wonen inde pchie va werchte Et p
En hop heeft goird den voetval aen den vors janne oem der
vors gebrueden gedaen cor vync cavson apt xv